Prestasie - Menings - Republikein
Sunday, May 19th, 08:21:31
Die week het regterpresident Petrus Damaseb 'n prestasiebestuurstelsel vir die regbank voorgestel om onder meer kwessies soos die lang uitstel van verhore aan te spreek.
Dit terwyl president Hage Geingob volgens alle indrukke tydens die jaar se laaste Kabinetsitting Dinsdag 'n A-plus aan al sy ministers toegeken het. Burgers wonder ernstig oor dié merietebeoordeling.
Soos hulle ook nie weet hoe lank dit gaan neem voor alle staatsamptenare op grond van hul werkverrigting geëvalueer word nie.
Wat die regstelsel betref, is 'n taakgroep aangestel om gebreke in strafregtelinge vervolging te ondersoek en oplossings daarvoor te vind. Dit is 'n blye tyding.
Anders as die een saak wat Damaseb uitgesonder het, is daar talle wat al vir vyf jaar voortsleep. Die cliché "vertraagde geregtigheid is weerhoude geregtigheid" het vir te veel mense al 'n werklikheid geword.
"Ons praat al vir 30 jaar lank oor basiese probleme," het die regterpresident gesê oor die verpligting om verdagtes binne 48 uur of so gou moontlik daarna voor die hof te daag. Só 'n uitspraak moet enigeen laat ril.
Die onveiligheid van data by laerhowe en 'n gebrek aan statistiek is ook opnuut uitgesonder.
Gemeenskapsdiens kan as alternatief werk, maar sal goed gepolisieër word.
Slimmer werkswyses kan oplossings bied, maar as bykomende landdrosse byvoorbeeld weer nodig is om agterstande uit te wis, gaan sekere ingrypings onvermydelik ekstra geld kos.
Min twyfel kan bestaan dat as Suid-Afrika 'n private maatskappy was wat nie met verkwiste belastinggeld uit 'n oënskynlik bodemlose put gevoed is nie, hy bankrot sou wees.
Maar die basiese sakebeginsel dat uitgawes nie inkomste mag oorskry nie, geld nie in SA Mpy. Onbeperk nie. Miljarde rande word aan die een "reddingsboei" ná die ander vermors in futiele pogings om die onredbare te probeer red, terwyl dit die land dieper in die verknorsing dompel.
Ondernemings in staatsbesit is reeds deur diens­willige kaders in staatskaping getap. Die gewone vrolike besteding, swak sakebestuur, opgeblase personeeltal en ondoeltreffende dienslewering het tot permanente olikheid bygedra. Goeie geld wat na slegte geld gegooi word, vererger sake.